**O R D I N**

**pentru completarea Normelor privind tarifele de onorarii pentru serviciile prestate de notarii publici, aprobate prin Ordinul ministrului justiţiei nr. 46/C/2011**

**Ministrul Justiţiei,**

Având în vedere Hotărârea nr. 20/26.05.2016 a Consiliului Uniunii Naţionale a Notarilor Publici, prin care se propune emiterea ordinului ministrului justiţiei pentru completarea Normelor privind tarifele de onorarii pentru serviciile prestate de notarii publici, aprobate prin Ordinul ministrului justiţiei nr. 46/C/2011, cu completările ulterioare;

În conformitate cu dispoziţiile art. 56 alin. (1) lit. c) din Legea notarilor publici şi a activităţii notariale nr. 36/1995, republicată;

În temeiul art. 13 din Hotărârea Guvernului nr. 652/2009 privind organizarea şi funcţionarea Ministerului Justiţiei, cu modificările şi completările ulterioare;

**Emite următorul**

**O R D I N**

**Art. I**

Normele privind tarifele de onorarii pentru serviciile prestate de notarii publici, aprobate prin Ordinul ministrului justiţiei nr. 46/C/2011, publicat în Monitorul Oficial al României, Partea I, nr. 133 din 22 februarie 2011, cu completările ulterioare, se completează după cum urmează:

**1.** După articolul 29 se introduce un nou articol, articolul 291, cu următorul cuprins:

„ Art. 291 - Se reduc cu 50% onorariile pentru autentificarea actelor de dare în plată încheiate în condiţiile Legii nr. 77/2016 privind darea în plată a unor bunuri imobile în vederea stingerii obligaţiilor asumate prin credite, publicată în Monitorul Oficial al României, Partea I, nr. 330 din 28 aprilie 2016.”

 **2.** În Anexa nr. 5, la litera B, după punctul 3 se introduce un nou punct, punctul 31, cu următorul cuprins:

 „31. Se reduc cu 50% onorariile pentru autentificarea actelor de dare în plată încheiate în condiţiile Legii nr. 77/2016 privind darea în plată a unor bunuri imobile în vederea stingerii obligaţiilor asumate prin credite, publicată în Monitorul Oficial al României, Partea I, nr. 330 din 28 aprilie 2016."

**Art. II**

Serviciul Profesii Juridice Conexe şi Uniunea Naţională a Notarilor Publici vor aduce la îndeplinire dispoziţiile prezentului ordin.

**Art. III**

Prezentul ordin se publică în Monitorul Oficial al României, Partea I.

**Bucureşti, Data \_\_\_\_\_\_\_\_**

Raluca Alexandra PRUNĂ,

 Ministrul Justiţiei